รบกวนสอบถามครับ แฟนผมขูดมดลูกมาเมื่อวันที่ 29 ต.ค. ผมกับแฟนมีเพศสัมพันธ์ แบบหลั่งนอกวันที่ 1และ2 พย. และวันที่ 3พ.ย. หลั่งใน ครับ แต่กินยาคุมฉุกเฉินวันที่ 4 พ.ย. ประมาน 11 โมง ไม่ทราบว่าโอกาสท้องมีมากน้อยแค่ไหนครับ ขอบครับ
สวัสดีค่ะ หากเพิ่งขูดมดลูกไปวันที่ 29 ต.ค. การมีเพศสัมพันธ์ในวันที่ 1-3 พ.ย. โอกาสที่จะตั้งครรภ์ถือว่าน้อยมาก เพราะเยื่อบุโพรงมดลูกที่ยังไม่สมบูรณ์ที่รองรับการฝังตัวของตัวอ่อนค่ะอย่างไรก็ตาม ไม่ว่าจะขูดมดลูกเพื่อการวินิจฉัย รักษาภาวะเลือดออกผิดปกติ หรือเป็นการทำแท้ง ก็ควรงดการมีเพศสัมพันธ์ไปอย่างน้อย 2 สัปดาห์ เพื่อป้องกันมดลูกอักเสบติดเชื้อค่ะแล้วหลังจากนี้ ก็ควรเริ่มใช้วิธีคุมกำเนิดต่างๆ ได้เลย เช่น ยาเม็ดคุมกำเนิด ยาฉีดคุมกำเนิด เป็นต้น โดยไม่ต้องรอให้ประจำเดือนมา ไม่แนะนำให้ใช้ยาคุมฉุกเฉินบ่อยๆ เพราะจะทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ค่ะ